U l- vjaġġ ikompli . . . u l- moħħ jogħxa . . . Id- dalma tal- lejl tiftaħ is- siparju għal att ġdid fit- tejatrin tal- hajja ta' kuljum . U b' naqra għajnuna minn hemm u minn haw , l- iswed u l- abjad jidhru oranġjo u lela' , dik li qabel kienet art b' sinjal tal- iSTOP impinġi fuqha ssir mogħdija għad- dritt , il- pakkett sigaretti ta mal- art isir nagħġa u l- basket tal- plastik isir ħalq tal- ljun . Ikolli ngħid , rajt anke zagaberri jaqsmu t- triq id ' id f' ringiela ta' tnejn tnejn . Imma ta' min jgħid kollox . Dan kollu rajtu jien u sejjer id- dar wara lejla f' ħanut tax- xorb u l- mużika għaddejja . U boys ' night msawwar għal tal- apposta . . . nitbieghdu minn Belt -il - Hazen imma kif fil- fatt jiġri dejjem nidħlu aktar fil- fond . Sabih wisq titkellem ma nies ġodda , nies bi pjan li ma jagħmlux pjan imma just jibnu fuq il- kuraġġ u l- kunfidenza tagħhom . Mela t- teknoloġija moderna taf issawwar drawwiet sbieħ ukoll . U tagħti nifs lil min iħalli ħajtu mgeżwra f' karta tleqq tal- għaġla w ' aljenazzjoni biex isib dak il- bukkun t' arja tant meħtieġ . Nemmen li l- bniedem li jsorr ġo fih jifga fis- sħab li jingemghalu fil- ġewwieni , duħħan griż ta dubji , opinjonijiet , ideat egoisti u għalhekk nisħaq bejni u bej ruħi fil- ħtieġa li dak li jkun jiftaħ imqar toqob t' arja ; għallinqas kemm ma jitnawwarx bit- tikek ħodor tal- moffa u ħmieġ tal- għajnejn . U jara l- qarsa ta' wiċċ ħaddieħor jew tkemmixa tal- hugbej jew saħansitra tbissima . Hsiebi bħal agħma biex isib it- trejqa jtektek bl- għasluġ kull pass li jagħti ; jimxi qajl qajl u qatt ma jaf fejn wasal ; dalma kbira tostorlu il- kif u l- għala u d- dawl li hu jixtieq qatt ma jiddilu . . . Hsejjes Muzikali